Maqola muallif tomonidan yuqori optimizm ruhida yozilgan. Lekin uning o'ziga yarasha bo'sh joylari mavjud, xususan, maqolada tilga olingan ilmiy sohasining sanoat, ishlab-chiqarish bilan bog'lanishi jarayonini O'zbekistonda amalga oshmayotganining qator omillari mavjud. Jumaladan, bu boradagi qonunlar juda sayoz ishlab chiqilgan va ularning aksariyati deyarli amalda ishlamaydi. Qonunchilikni izga solmasdan turib bu ikki sohaning integratsiyasiga erishish juda mushkul ish. Qolaversa xususiy sektordagi ishlab chiqaruvchi hech qanday natija bo'lmasdan turib ilmiy sohaga pul tikmaydi, avvalo ilmiy soha natija ko'rsatib berishi lozim. Ayni vaqtda esa buning imkoni yo'q, sababini muallif maqolada ham keltirgan. Xuddi mana shu boshlanish nuqtasi hozircha boshdan oyoq davlatga bog'liq. Qachonki davlat shu ishni boshlab berar ekan, ana undan keyin bu soha "yura" boshlaydi. Bizdagi yana bir katta to'siq bo'lgan narsa ilmiy ishlar har qanaqasiga ishlab-chiqarish, sanoat va shunga o'xshash amaldagi sohalar bilan bog'liq bo'lishi, ilmiy ish natijalarini amalda tadbiq etilishini olimning bo'yniga yuklatilganligidir. Bu xato! Olim gipoteza yaratadi, uning nazariy qismini ishlab chiqadi, lekin amalga tadbiq etish uning ishi emas, bu alohida boshqa guruhning vazifasi bo'lmog'i lozimdir. Xususan, ayrim fundamental sohalarning ilmiy natijalarini o'sha davrning o'zida amalga tadbiq etib bo'lmasligi ham mumkin, lekin bu bilan ilmiy ish yaroqsiz degan xulosaga kelinmaydi. Demoqchimanki, ilmiy sohada sanoat, amaliyot, real hayotdan bir qadam oldinda yuradi, uning natijalari hayotga tadbiq etiladi, aksincha emas. Muallifning fikrlari izchil tarzda bayon etilgan, keltirilgan tahlillar ham o'rinli, biroq tugal emas. Shu bois ham 1 ball kam qo'ymoqdaman.